জুন মাসে প্রেসিডেন্ট ডোনাল্ড ট্রাম্প ও উত্তর কোরিয়ার নেতা কিম জং-আন'এর বৈঠকের পর দু'জনই পারমাণবিক অস্ত্র তৈরীর কার্যক্রম কমিয়ে আনার বিষয়ে একমত হন। ওই বৈঠকের পর ট্রাম্প বলেন, উত্তর কোরিয়া এখন আর 'পারমাণবিক হুমকি' নয়। তবে কিমের পক্ষ থেকে কোনো নিশ্চিত প্রতিশ্রুতি আদায় না করায় যুক্তরাষ্ট্রে সমালোচনার শিকার হন ট্রাম্প। সোমবার ওয়াশিংটন পোস্ট পত্রিকা মার্কিন কর্মকর্তাদের বরাত দিয়ে জানায়, রাজধানী পিয়ংইয়ং'এর কাছে সানুমডং কেন্দ্রে একটি বা দু'টি আন্ত:মহাদেশীয় ব্যালিস্টিক মিসাইল তৈরী করছে উত্তর কোরিয়া। পত্রিকায় আরো বলা হয়, ওই কেন্দ্র থেকেই যুক্তরাষ্ট্র পর্যন্ত পৌঁছানোর সক্ষমতা সম্পন্ন প্রথম মিসাইলটি তৈরী করে দেশটি।